หนุ่มโรคจิต มือถือส่อง แอบถ้ำมอง สาวเสิร์ฟ เข้าห้องน้ำ
รวบหนุ่มโรคจิต, เจ้าของร้านอาหารตามสั่ง สอดมือถือถ่ายภาพสาวเสิร์ฟขณะเข้าห้องน้ำในปั๊มน้ำมัน เหยื่อรู้ตัวเลยตะโกนเรียกแฟนหนุ่มและเพื่อนช่วยจับตัว ผลมือถ่ายสะบักสะบอม เจ้าตัวสารภาพอดใจไม่อยู่ เห็นเหยื่อหน้าตาดี-หุ่นเซ็กซี่ เลยตามเข้าไปก่อเหตุ พบทำมาแล้วหลายครั้ง,รวบหนุ่มแอบถ่ายภาพสาวปลดทุกข์ในห้องน้ำ เปิดเผยเมื่อเวลา 03.00 น. วันที่ 18 มี.ค. ร.ต.อ.สุรพล มณีงาม รอง สวป.สน.โคกคราม รับแจ้งจากพลเมืองดีสามารถควบคุมตัวชายก่อเหตุอนาจาร ถ่ายคลิปหญิงสาวขณะเข้าห้องน้ำในปั๊มน้ำมัน ปตท.ริมถนนประดิษฐ์มนูธรรม (เลียบด่วนรามอินทรา-อาจณรงค์) ช่วงก่อนถึงถนนรามอินทรา แขวงท่าแร้ง เขตบางเขน กทม.,ที่เกิดเหตุบริเวณหน้าปั๊มน้ำมันดังกล่าว พบประชาชนล้อมจับกุมตัวนายบวร แก่นจันทร์ อายุ 25 ปี ในสภาพสะบักสะบอม เนื่องจากถูกรุมประชาทัณฑ์ ตำรวจจึงรีบควบคุมตัวพร้อมของกลางโทรศัพท์มือถือมาสอบสวนต่อที่ สน.โคกคราม โดยมีผู้เสียหาย น.ส.เล็ก (นามสมมติ) อายุ 24 ปี พร้อมแฟนหนุ่ม ชี้ตัวยืนยันผู้ต้องหา,เบื้องต้น น.ส.เล็กให้การว่า ทำงานเป็นพนักงานเสิร์ฟร้านอาหารแห่งหนึ่งย่านถนนรามอินทรา หลังเลิกงานแฟนหนุ่มพร้อมกลุ่มเพื่อนชวนมากินข้าวบริเวณหน้าปั๊มน้ำมันที่เกิดเหตุ หลังจากนั้นไม่นานปวดปัสสาวะจึงเข้าห้องน้ำภายในปั๊ม ระหว่าง นั้นเห็นโทรศัพท์มือถือสอดอยู่ใต้ประตูห้องน้ำ วิ่งออกมาตะโกนบอกเพื่อนๆและแฟนหนุ่มว่ามีคนแอบถ่าย เป็นจังหวะเดียวกับที่นายบวรวิ่งออกมาจากห้องน้ำ จึงตามจับตัวไว้ได้ ก่อนแจ้งตำรวจมารับตัว,สอบสวนนายบวรรับสารภาพเพิ่งก่อเหตุครั้งแรก เป็นเจ้าของร้านขายอาหารตามสั่งใน ม. เกษตรศาสตร์ หลังปิดร้าน มาเดินเที่ยวที่ตลาดนัดเลียบด่วนฯ ระหว่างยืนรอรถโดยสารกลับที่พัก เจอ น.ส.เล็ก ผู้เสียหายหน้าตาดีหุ่นเซ็กซี่ เลยเดินตามเข้าไปในปั๊มห้องน้ำหญิง ก่อนสอดโทรศัพท์มือถือถ่ายภาพเก็บไว้ ที่ทำไปเพราะอารมณ์ชั่ววูบ,ขณะที่ ร.ต.อ.ธนะชัย พันธวิลัย รอง สว. (สอบสวน) สน.โคกคราม เปิดเผยว่า จากการตรวจสอบข้อมูลในโทรศัพท์ของผู้ก่อเหตุ พบคลิปและภาพถ่ายในลักษณะอนาจารหลายภาพ หนึ่งใน นั้นมีภาพของผู้เสียหายรวมอยู่ด้วย คาดทำมาแล้วหลายครั้ง คุมตัวดำเนินคดีในข้อหากระทำอนาจารให้ผู้อื่นได้รับความอับอายหรือเดือดร้อนรำคาญ
ตำรวจ สน.โคกคราม รวบหนุ่มโรคจิต เจ้าของร้านอาหารตามสั่ง สอดมือถือถ่ายภาพสาวเสิร์ฟขณะเข้าห้องน้ำในปั๊มน้ำมัน เหยื่อรู้ตัวเลยตะโกนเรียกแฟนหนุ่มและเพื่อนช่วยจับตัว ผลมือถ่ายสะบักสะบอม
แอบถ่าย,รุมประชาทัณฑ์,ปั๊มน้ำมัน,อนาจาร,ข่าวหน้า 1,ข่าวทั่วไป